Afrikaans: Drastiese veranderinge in die riglyne vir mediese onderwys het oor die afgelope paar jaar plaasgevind wat aanleiding gegee het tot aanpassings van voorgraadse mediese leerprogramme van mediese skole. Een van die voorvereistes om as 'n bevoegde mediese praktisyn beskou te word, is die vermoë om effektief in 'n gesondheidsorg-span te kan funksioneer. Dit impliseer dat groepwerk as 'n onderrigmetode in voorgraadse mediese onderrig geïnkorporeer moet word. Die Fakulteit Gesondheidswetenskappe, Universiteit van die Vrystaat (UV) het in 2000 'n getransformeerde M.B.,Ch.B.-Ieerprogram geïmplementeer wat bestaan uit 'n hibride kurrikulum met lesings, groepwerk and gerigte selfstudie as die hoofkomponente van onderrig. Groepwerk was egter sonder riglyne geïmplementeer en huidiglik blyk dit dat die beoogde doelwitte daarvan nie bereik word nie. Hierdie studie was uitgevoer in 'n poging om d.m.V. 'n toepaslike model, riglyne vir die implementering en uitvoer van groepwerk te voorsien. 'n Opname van die opinies van die studente en personeel betrokke in Fases I en II van die M.B.,Ch.B.-Ieerprogram by die UV was gedoen om die belangrikheid van verskeie indikatore vir 'n groepwerkmodel te bepaal. Die bevindings van die literatuur was gebruik as 'n basis vir die opstel van toepaslike vraelyste. Die opinies van nasionale en internasionale kundiges in groepwerk en mediese onderwys was ook verkry d.m.v. 'n Delphi-studie in 'n poging om konsensus te bereik oor die belangrikheid van die indikatore vir die groepwerkmodel. Die model was uiteindelik ontwerp deur die literatuur sowel as die resultate van hierdie twee ondersoeke in ag te neem vir die bepaling van die struktuur van die model. Die groep, bestaande uit studente, vorm die middelpunt van die model en die rolspelers (m.a.w. die studente, dosente en fasiliteerders) word saamgebind deur groepwerksessies. Die belangrike inset faktore wat die effektiwiteit van groepwerk kan beïnvloed, sluit opleiding, ondersteuning en hulpbronne vir groepwerk in. Al die aspekte van groepwerk behoort geëvalueer te word vir verskeie redes: Nie net moet die groepproses en -taak geëvalueer en geassesseer word sodat studente punte kan verdien en kan vorder in hulle studies nie, maar alle elemente van groepwerk moet hersien word as deel van die versekering van die gehalte van groepwerk. Gehalteversekering impliseer egter ook oordenking van die evaluerings en reaksie daarop om te verseker dat die uitkoms van groepwerk (nl. leer in terme van kennis, vaardighede en houdings) bereik word. Die organisasie (in hierdie geval die Fakulteit Gesondheidswetenskappe, UV) moet 'n geskikte omgewing en akademiese klimaat voorsien waarin groepwerk kan plaasvind. Hierdie studie kan daarom bydra tot die kwaliteit van voorgraadse mediese onderrig by die UV deurdat dit die studente kan help om die nodige vaardighede te ontwikkelom as bekwame gesondheidsorgwerkers te kan funksioneer.